देविंदर सिंह

"देविंदर सिंह स्वेच्छेने कट्टरतावाद्यांशी मदत करायचे. यामागचा त्यांचा नेमका हेतू काय, हे शोधून काढणं NIA पुढचं मोठं आव्हान असणार आहे. देविंदर सिंह यांचा ट्रॅक रेकॉर्ड बघता त्यांना पैशाचा हव्यास आहे आणि त्यामुळेच अंमली पदार्थांची तस्करी, खंडणी वसुली यासारख्या गुन्ह्यामध्येही त्यांचं नाव आलं आहे," अशी माहिती काश्मीर पोलिसांनी दिली आहे.

गेल्यावर्षी पुलवामामध्ये झालेल्या आत्मघातकी हल्ल्यात सुरक्षा दलाचे 40 जवान ठार झाले होते. त्यावेळी देविंदर सिंह यांची पोस्टींग पुलवामा पोलीस मुख्यालयात होती. त्यामुळे त्या हल्ल्यातही देविंदर सिंह यांचा हात असावा, असा आरोप अनेकजण करत आहेत. 

मात्र, तसे कुठलेही ठोस पुरावे अजूनतरी मिळालेले नाही. NIA याचाही तपास करणार आहे. 

एका वरिष्ठ पोलीस अधिकाऱ्याने बीबीसीला दिलेल्या माहितीनुसार देविंदर सिंह कट्टरतावाद्यांना काश्मीरमध्ये आणि काश्मीरबाहेर ये-जा करण्यात मदत करत असल्याची माहिती पोलिसांना मिळाली होती आणि त्यामुळे काश्मीर पोलीस आधीपासूनच देविंदर सिंह यांच्यावर पाळत ठेवून होते. 

अफजल गुरुप्रकरणी देविंदर सिंह यांची चौकशी करण्यात येणार आहे.

जम्मू-श्रीनगर महामार्गावरच्या काझीगुंड गावात देविंदर सिंह यांना अटक करण्यात आली. देविंदर सिंह जम्मूला जात होते. त्यांच्यासोबत गाडीत हिजबुलचा कमांडर सईद नवीद आणि त्याचे दोन साथीदार आसीफ आणि इमरान हेदेखील होते. 

यावेळी काझीगुंड चेकपॉइंटवर वरिष्ठ पोलीस अधिकारी अतुल गोयल आणि देविंदर सिंह यांच्यात हाणामारीही झाली होती. या हाणामारीचीही चौकशी सुरू असल्याची माहिती पोलीस सूत्रांनी दिली आहे. 

कशी झाली देविंदर यांना अटक?

"देविंदरवर पाळत ठेवण्याचे काम करणाऱ्या पोलीस अधिकाऱ्याने देविंदर कट्टरतावाद्यांसोबत श्रीनगरला पोचले आहेत आणि तिथून पुढे ते सर्व काझीगुंड महामार्गाने जम्मूला जाणार आहेत," अशी माहिती दक्षिण काश्मीरचे पोलीस उपमहानिरीक्षक (DIG) अतुल गोयल यांना फोनवरून दिली. 

या घटनेविषयी बीबीसीला अधिक माहिती देताना पोलीस अधिकारी म्हणाले, "DIG स्वतः पुढे आले आणि एक तुकडी घेऊन चेक पॉइंटवर गेले. देविंदर सिंहची गाडी थांबवली तेव्हा सोबत असलेले दहशतवादी आपले सुरक्षा रक्षक असल्याचं देविंदरने सांगितलं. मात्र, गाडीची झडती घेतली तेव्हा त्यात 5 हँड ग्रेनेड सापडले. नंतर एक रायफलही सापडली."

पोलीस अधिकारी पुढे सांगतात, "यानंतर देविंदरने डीआयजींसोबत वाद... \n\nवरील लेखासाठी मला एक चांगले शीर्षक द्या.
देविंदर सिंह: काश्मिरमधील पोलिस अधिकाऱ्याचे कट्टरतावाद्यांशी संबंध कसे झाले उघड?